CELEX: 62013TN0108
Language: fi
Date: 2013-02-23 00:00:00
Title: Asia T-108/13: Kanne 23.2.2013 — VTZ ym. v. neuvosto

20.4.2013   
            
            
               FI
            
            
               Euroopan unionin virallinen lehti
            
            
               C 114/42
            
         Kanne 23.2.2013 — VTZ ym. v. neuvosto
   (Asia T-108/13)
   2013/C 114/64
   Oikeudenkäyntikieli: englanti
   
      Asianosaiset
   
   
      Kantajat: Volžskij trubnyi zavod OAO (VTZ OAO) (Volzhsky, Venäjä); Taganrogskij metallurgičeskij zavod OAO (Tagmet OAO) (Taganrog, Venäjä); Sinarskij trubnyj zavod OAO (SinTZ OAO) (Kamensk-Uralsky, Venäjä) ja Severskij trubnyj zavod OAO (STZ OAO) (Polevskoy, Venäjä) (edustajat: asianajajat J. Bellis, F. Di Gianni ja G. Coppo)
   
      Vastaaja: Euroopan unionin neuvosto
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan lopullisen polkumyyntitullin käyttöönottoa muun muassa Venäjältä peräisin olevien tiettyjen raudasta tai teräksestä valmistettujen saumattomien putkien tuonnissa koskevan täytäntöönpanoasetuksen (EU) N:o 585/2012 muuttamisesta asetuksen (EY) N:o 1225/2009 11 artiklan 3 kohdan mukaisen osittaisen välivaiheen tarkastelun jälkeen 21.12.2012 annetun neuvoston asetuksen (EU) N:o 1269/2012 siltä osin kuin sen 23–33 artiklassa mainitut myynnit on sisällytetty tarkastelua koskevaan tutkimukseen,
            
         
               —
            
            
               edellä vaaditun osittaisen kumoamisen seurauksena korjaamaan TMK-konserniin sovellettavan polkumyyntitullin 28,7 prosentista 13,6 prosenttiin,
            
         
               —
            
            
               velvoittamaan neuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat kolmeen kanneperusteeseen.
   Ensimmäisessä kanneperusteessa kantajat väittävät, että neuvosto on lainvastaisesti nojautunut muihin kuin asiaan kuuluvissa tullisäädöksissä asetettuihin arviointiperusteisiin, kun se on päättänyt riidanalaisen asetuksen 23–33 artiklassa viitattujen putkien luokittelusta.
   Toisessa kanneperusteessa kantajat väittävät, että ne erityiset perustelut, joihin neuvosto on nojautunut päättäessään, etteivät riidanalaisen asetuksen 23–33 artiklassa viitatut putket kuulu CN koodiin 7304 59 10, ovat virheellisiä.
   Kolmannessa kanneperusteessa kantajat väittävät, että asian erityisolosuhteet huomioon ottaen pelkästään se, että riidanalaisen asetuksen 23–33 artiklassa viitattuja putkia käytettiin tosiasiassa valmistettaessa putkia, joilla on toisenlainen poikkileikkaus ja seinä paksuus, todistaa, etteivät ne kuulu CN koodiin 7304 59 10.